CELEX: C2004/228/29
Language: el
Date: 2004-09-11 00:00:00
Title: Απόφαση του Δικαστηρίου (τέταρτο τμήμα) της 15ης Ιουλίου 2004 Στην υπόθεση C-419/03: Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Παράλειψη μεταφοράς στο εσωτερικό δίκαιο — Βάρος αποδείξεως — Οδηγία 2001/18/EK)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/15
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 15ης Ιουλίου 2004
   Στην υπόθεση C-419/03: Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Παράλειψη μεταφοράς στο εσωτερικό δίκαιο - Βάρος αποδείξεως - Οδηγία 2001/18/EK)
   (2004/C 228/29)
   Γλώσσα διαδικασίας: η γαλλική
   Στην υπόθεση C-419/03, Επιτροπή των Ευρωπαϊκών Κοινοτήτων (εκπροσωπουμένη από τον U. Wölker και την F. Simonetti) κατά Γαλλικής Δημοκρατίας (εκπροσωπουμένης από τους G. de Bergues και D. Petrausch) που έχει ως αντικείμενο να αναγνωριστεί ότι η Γαλλική Δημοκρατία, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για τη συμμόρφωσή της προς την οδηγία 2001/18/ΕΚ, του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 106, σ. 1), ή, εν πάση περιπτώσει, παραλείποντας να ενημερώσει σχετικά την Επιτροπή, παρέβη τις υποχρεώσεις που υπέχει από την ως άνω οδηγία, το Δικαστήριο (τέταρτο τμήμα), συγκείμενο από τους J. N. Cunha Rodrigues, πρόεδρο του τμήματος, N. Colneric και K. Schiemann (εισηγητή), δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 15 Ιουλίου 2004 απόφαση με το εξής διατακτικό:
   
               1.
            
            
               Η Γαλλική Δημοκρατία παραλείποντας να θεσπίσει εντός της προβλεπομένης προθεσμίας τις αναγκαίες νομοθετικές, κανονιστικές και διοικητικές διατάξεις για τη μεταφορά στο εσωτερικό της δίκαιο των διατάξεων της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου, οι οποίες διαφέρουν και βαίνουν πέραν εκείνων της οδηγίας 90/220/ΕΟΚ του Συμβουλίου, της 23ης Απριλίου 1990, για την σκόπιμη ελευθέρωση γενετικώς τροποποιημένων οργανισμών στο περιβάλλον, παρέβη τις υποχρεώσεις που υπέχει από την οδηγία 2001/18/ΕΚ.
            
         
               2.
            
            
               Απορρίπτει την προσφυγή κατά το λοιπό μέρος.
            
         
               3.
            
            
               Αποφασίζει ότι κάθε διάδικος φέρει τα δικαστικά του έξοδα.
            
         
      (1)  ΕΕ C 275 της 15.11.2003.